Siden 2008 har Jesper Sørensen fra Poulstrup været hele Nordjyllands medie-darling, efter han optrådte i TV2-dokumentaren 'Drengen i den gamle krop'. Jesper Sørensen lider af progeria, en sjælden genetisk sygdom, der får hans krop til at ældes otte gange hurtigere end normalt. Børn med progeria bliver sjældent ældre end 13 år, og selv om det er barske odds, så forsøger Jespers familie at give ham en tilværelse som enhver anden. I eftermiddag hoppede Mogens Jørgensen i sin VW-boble og kørte en tur til Poulstrup med Jespers yndlingskage: En citronmåne. Se hele indslaget i aften klokken 19.30.

Opsummering:
Hele Nordjyllands Jesper træder i dag ind i de voksnes rækker. Mogens Jørgensen kom forbi med Jespers yndlingskage.